Lav et referat af nedenstående tekst:

Tekst:
Køkkenkæden Hanstholm Køkken er på vej mod konkurs, og kædens ansatte er sendt hjem. Det erfarer JydskeVestkysten . Hanstholm Køkken, som har hovedsæde i Vildsund, har omkring 20 butikker landet over. De nordjyske butikker i Aalborg og Frederikshavn bliver dog ikke ramt af en eventuel konkurs, da de er selvstændige, fortæller Lis Guldhammer fra Hanstholm Køkken i Aalborg. - Vi bliver kimet ned af kunder, som er nervøse for ikke at få deres køkken, men de bliver ikke berørt, siger Lis Guldhammer til TV2 Nord. - Vi er ret sikre på, at vi kommer til at fortsætte på Hjørringvej. Det har vi også orienteret vores kunder om i aften. Vi har faktisk ret travlt, og derfor haster det med at finde en løsning, sagde Bo Mellergaard fra Hanstholm Køkken i Frederikshavn torsdag til Kanal Frederikshavn . Ud over butikkerne i Aalborg og Frederikshavn ser også Hanstholm Køkkens butik i Svendborg ud til at undgå konkurs. Ramt af "perfekt storm" Det er ifølge JydskeVestkysten "en perfekt storm", der har ramt Hanstholm Køkken og er årsag til den økonomiske nedtur. Køkkenkæden har i de seneste år udvidet til en række nye markeder, men salget er pludselig styrtdykket, og det resulterer formentlig i, at selskabet nu begæres konkurs. Det ventes, at selskabet inden længe tages under konkurskursbehandling, skriver JydskeVestkysten. Hanstholm Køkken blev etableret i 1968 og har ifølge deres seneste regnskab 34 ansatte på snedkeriet i Vildsund.

Referat:
Hanstholm Køkken, der har hovedsæde i Vildsund, sendte torsdag alle sine medarbejdere hjem.